[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.10.29.

COM(2009)580 végleges

2009/0162 (CNS)

Javaslat:

A TANÁCS HATÁROZATA

az Ukrajnának nyújtott makroszintű pénzügyi támogatásról

(SEC(2009)1428)

INDOKOLÁS

A JAVASLAT HÁTTERE |

11 | A javaslat okai és céljai A Bizottság Ukrajnának nyújtandó, legfeljebb 500 millió EUR összegű, hitelként megvalósuló makroszintű pénzügyi támogatásra tesz javaslatot. A javasolt segítség célja, hogy hozzájáruljon Ukrajna általános fizetésimérleg-szükségleteinek fedezetéhez és az állami költségvetés külső finanszírozási igényének kielégítéséhez, a Nemzetközi Valutaalap (IMF) megállapításaival összhangban. A hitel a költségvetés és a külkereskedelmi mérleg fenntarthatóságának biztosítása érdekében alátámasztja a hatóságok stabilizációs programját, ezáltal segíti Ukrajnát a világméretű pénzügyi válság következményeinek leküzdésében. A javasolt közösségi makroszintű pénzügyi támogatás kiegészíti az IMF által a készenléti hitelmegállapodás keretében nyújtott támogatást, amelyről az IMF igazgatótanácsa 2008 novemberében döntött. Kiegészíti továbbá azt a legfeljebb 110 millió EUR összegű közösségi makroszintű pénzügyi támogatást, amelyet a Tanács 2002-ben ítélt meg Ukrajnának[1], de még nem hajtottak végre. A Bizottság e támogatást az Ukrajnának nyújtandó – összesen tehát 610 millió EUR összegű – általános EU-s pénzügyi támogatás első lépéseként kívánja végrehajtani. A közösségi makroszintű pénzügyi támogatás rendkívüli, időben korlátozott és nyújtása feltételekhez, különösen a jelenlegi IMF-program végrehajtása terén elért előrelépéshez és e támogatáshoz kapcsolódó gazdaságpolitikai feltételek sikeres teljesítéséhez kötött. |

120 | Háttér-információk Ukrajna átállása az állami tervgazdaságról a piacgazdaságra viszonylag nehezen zajlott: 2008-ban Ukrajna reál-GDP-je még mindig jóval az 1990-es szint alatt volt. Hosszantartó zsugorodás után a növekedés 2000-től folytatódott; 2000 és 2008 között az átlagos növekedési ráta 6,9% volt. A globális válság kezdete óta azonban az ország gazdasági helyzete drámaian romlott. 2008-ban Ukrajna reál-GDP-növekedése mindössze 2,5% volt, 2009 első negyedében pedig a becslések szerint az előző év azonos időszakához képest mintegy 20%-kal zsugorodott. A folyó évre vonatkozó IMF-előrejelzések a reál-GDP akár 14%-os esésével számolnak. A válsággal összefüggő – többek között a valuta leértékelését tartalmazó – kiigazítási program elindítása óta jelentősen javult Ukrajna folyó fizetési mérlege, amely a 2008. évi 7,2%-os GDP-arányos hiányról 2009-ben várhatóan 0,5%-os GDP-arányos többlettel zár. A javulás elsősorban a kereskedelmi mérleg szűkülő hiányára vezethető vissza. Az ukrán folyó fizetési mérleg egyenlege 2009-ben így valószínűleg kis többlettel zár, a tőkemérleg ugyanakkor hiányt mutat: a bizalom csökkenése együtt járt a tőke menekülésével, a tőkebeáramlás visszafordulásával és a külföldi működőtőke-beruházások visszaesésével. A tőkemérlegre nehezedő erős nyomás igencsak igénybe vette a devizatartalékokat, amelyeket csak az IMF készenléti hitele révén sikerült megfelelő szinten tartani. Emellett a gazdasági tevékenységek lanyhulása a költségvetési bevételek jelentős csökkenéséhez vezetett, ami viszont megnövelte a költségvetés hiányát. A készenléti hitelmegállapodás második programjelentésének nem régen készített előrejelzései alapján a költségvetés hiánya 2009-ben a GDP 8,6%-a lesz. Az ukrán hatóságok 2008 nyarán hozott gazdaságpolitikai döntései megteremtették az IMF-fel kötendő finanszírozási megállapodás lehetőségét. Az IMF igazgatótanácsa 2008 novemberében jóváhagyta a 24 hónapos készenléti hitelmegállapodást; az ebben rendelkezésre bocsátott 16,5 millió USD Ukrajna lehívási jogának 802%-át teszi ki. A rendkívüli finanszírozást a folyó fizetési mérleg és a tőkemérleg komoly válsága indokolta, amellyel Ukrajna 2008 végén szembesült. A fő ukrán exportcikkek, például az acél iránti kereslet csökkenése a külkereskedelmi cserearányok romlását okozta, ehhez hozzáadódott még, hogy a bankok válsága és a betétesek bizalmának csökkenése miatt visszaesett a hitelkínálat. Az IMF-hitelhez való rendkívüli hozzáférést egyéb tényezők is elősegítették: i. a külső adósság és az államadósság fenntartható szintje, ii. Ukrajna jó jövőbeli kilátásai a magán tőkepiacok újbóli igénybevételére, iii. Ukrajna elkötelezettsége a szakpolitikai reformok mellett. A kétéves IMF-program súlypontja az időszak elejére esik. Az első, 4,5 milliárd USD összegű hitelrészletet közvetlenül az IMF igazgatótanácsának határozata után folyósították. A második, 2,8 milliárd USD összegű részletet, amelyet kezdetben az ukrán kormány és az IMF közötti, a program egyes kulcskérdéseivel kapcsolatos nézetkülönbség késleltetett, végül 2009 májusában folyósították. A második hitelrészlet nagy részét (1,9 milliárd USD) közvetlenül Ukrajna költségvetésébe utalták, hogy az ország eleget tudjon tenni külső adósságszolgálatának. A harmadik hitelrészlet – 3,3 milliárd USD – folyósítását az IMF igazgatótanácsa 2009 júliusában hagyta jóvá. A részletet teljes mértékben a költségvetésbe emelték, szintén azzal a céllal, hogy teljesíteni tudják az államháztartás külső fizetési kötelezettségeit. |

130 | Meglévő rendelkezések a javaslat által érintett területen 2002-ben a Tanács Ukrajna javára szóló, legfeljebb 110 millió EUR összegű középtávú makroszintű pénzügyi támogatás nyújtásáról határozott. E program alapján még nem történt folyósítás, mivel a szükséges feltételek még nem teljesültek. A tanácsi határozat még mindig hatályos, a Bizottság a javasolt új támogatás nyújtását megelőzően végre kívánja hajtani. |

140 | Összhang az Unió egyéb szakpolitikáival és célkitűzéseivel A makroszintű pénzügyi támogatás kiegészíti az EK egyéb finanszírozási támogatásait, különösen az Európai Szomszédsági és Partnerségi Támogatási Eszköz keretében az Ukrajna-EU együttműködéssel kapcsolatos országstratégia révén biztosított középtávú költségvetési támogatást. Ekképpen hozzájárulhat az ukrán döntéshozatalra gyakorolt európai uniós befolyás növeléséhez, és segítheti Ukrajnát a jelenlegi mély gazdasági válság leküzdésében. A makroszintű pénzügyi támogatás kiegészíti továbbá az IMF-től és a Világbanktól, valamint a bilaterális donorszervezetektől érkező külső finanszírozást. A makroszintű pénzügyi támogatás olyan időszakban érkezik, amikor az EU az ukrán energiaszektor reformjának elősegítésére is mozgósítja eszközeit. A Bizottság és az érintett Intézmények (IMF, Világbank, EBRD és EBB) közös erővel, szabályaiknak, lehetőségeiknek és feltételeiknek megfelelve munkálkodnak azon, hogy támogatási csomagjuk segítségével az ukrán hatóságok fenntartható megoldást találjanak Ukrajna középtávú gázszállítási és fizetési kötelezettségeinek teljesítésére. A javasolt makroszintű pénzügyi támogatás a tervek szerint nem kapcsolódik közvetlenül e csomaghoz. Mindazonáltal, főképp a megfelelő feltételrendszer alkalmazásával, hozzájárulna Ukrajna gazdasági stabilizálásához és reformjaihoz, beleértve a gázszektor reformját és a szociális védőháló ehhez kötődő reformját is. |

KONZULTÁCIÓ AZ ÉRDEKELTEKKEL; HATÁSVIZSGÁLAT |

Konzultáció az érdekeltekkel |

219 | A Bizottság szolgálatai e bizottsági javaslat előkészítése közben a támogatási igény megvitatása céljából kapcsolatot tartottak az ukrán hatóságokkal, az IMF-fel, a Világbankkal, az EBRD-vel, a lehetséges bilaterális donorszervezetekkel és a hitelezőkkel. Kikérték a Gazdasági és Pénzügyi Bizottság véleményét is, amely nem emelt kifogást. A tanácsi határozat elfogadása után a Bizottság szolgálatai és az ukrán hatóságok tárgyalásokat folytatnak az egyetértési nyilatkozatról és a hitelmegállapodásról, amely a támogatás végrehajtási szabályait tartalmazza. |

Szakértői vélemények összegyűjtése és felhasználása |

229 | A Bizottság külső szakértők közreműködésével működési értékelést végez az ukrán államháztartási rendszer és adminisztratív ellenőrzés minőségéről és megbízhatóságáról. |

230 | Hatásvizsgálat A makroszintű pénzügyi támogatás azonnali hatást gyakorol Ukrajna fizetési mérlegére és költségvetésére, ekképpen hozzájárul a gazdasági program végrehajtásával kapcsolatos pénzügyi gondok enyhítéséhez. Emellett hozzájárul az IMF-fel közösen kidolgozott stabilizációs program általános célkitűzéseinek eléréséhez is. E makrogazdasági célkitűzések eléréséhez projektfinanszírozás vagy technikai segítségnyújtás nem lenne megfelelő. A támogatást fizetésimérleg- és költségvetési támogatásként nyújtják, így a kifizetések a makrogazdasági stabilizációs programmal összhangban hozzájárulnak a központi bank tartalékainak felépítéséhez és a költségvetés külső finanszírozási igényeinek kielégítéséhez. |

A JAVASLAT JOGI ELEMEI |

305 | A javaslat összefoglalása A Bizottság legfeljebb 500 millió EUR összegű, hitelként megvalósuló makroszintű pénzügyi támogatást bocsát Ukrajna rendelkezésére. E célból a Bizottság felhatalmazást kap arra, hogy ennek megfelelő összegű hitelt vegyen fel a tőkepiacokon vagy pénzügyi intézményektől. Ez az összeg kiegészíti a 2002/639/EK tanácsi határozatban rendelkezésre bocsátott 110 millió EUR-t, amelyet az Ukrajnának szánt európai uniós támogatás első szakaszában folyósítanak. A támogatást két részletben bocsátják rendelkezésre. A hitel maximális átlagos futamideje legfeljebb 15 év. A támogatást a Bizottság kezeli, megállapodva a hatóságokkal a hitel részleteinek kifizetéséhez kapcsolódó speciális gazdaságpolitikai és pénzügyi feltételekről. A költségvetési rendelettel összeegyeztethető, csalás és egyéb szabálytalanságok elleni speciális rendelkezéseket megfelelőképpen figyelembe kell venni. A támogatás teljes mértékben összeegyeztethető az IMF által támogatott ukrán gazdasági programban már meghatározott makrogazdasági célokkal. Összeegyeztethető továbbá azokkal a hosszú távú szakpolitikai célokkal, amelyeket az EU–Ukrajna partnerségi és együttműködési megállapodás, majd újabban az európai szomszédságpolitika keretében 2005 során elfogadott EU–Ukrajna cselekvési terv és a jelenleg tárgyalás alatt álló társulási megállapodás határoz meg. A hitel folyósításához csatolt speciális gazdaságpolitikai feltételek tekintetében a Bizottság korlátozott számú területre kíván összpontosítani, többek között az államháztartás irányítására és a szociális védőhálónak az energiaszektor reformjához kötődő reformjára. A Bizottság mérlegelheti egyes meghatározó jelentőségű politikai területek figyelembevételét is, például az európai szomszédságpolitika végrehajtásáról szóló, 2009. áprilisi jelentésben meghatározott prioritásokat, vagy a működési értékelést követően célszerűnek ítélt intézkedéseket. |

310 | Jogalap A Szerződés 308. cikke |

329 | A szubszidiaritás elve A javaslat a Közösség kizárólagos hatáskörébe tartozik, ezért a szubszidiaritás elve nem alkalmazható. |

Az arányosság elve A javaslat megfelel az arányosság elvének a következők miatt: |

331 | A javasolt új támogatás – legfeljebb 500 millió EUR – az IMF és a Világbank nyújtotta makrogazdasági támogatáson felül megközelítőleg 25%-át fedi le Ukrajna fennmaradó 2009. évi külső finanszírozási igényének. Ez az igény az IMF becslése szerint 2,8 milliárd USD, azaz 2 milliárd EUR. A terhek Közösség általi átvállalása figyelembe veszi a jelenlegi rendkívüli helyzetet, vagyis azt, hogy a világméretű válságnak súlyos hatása van Ukrajna gazdaságára. |

A jogi aktus típusának megválasztása |

341 | Javasolt aktus: egyéb. |

342 | A makroszintű pénzügyi támogatási eszközről szóló keretszabályozás hiányában csupán a Szerződés 308. cikke szerinti eseti tanácsi határozatok állnak rendelkezésre e támogatás jogi eszközeként. |

Költségvetési vonzatok |

401 | A garanciaalapról szóló rendelettel[2] összhangban a garanciaalap feltöltésére várhatóan 2012-ben kerül sor, és legfeljebb 45 millió EUR-t tesz ki. Ez a várhatóan 2010-ben folyósításra kerülő 500 millió EUR összegű hitel 9%-ának felel meg. |

KIEGÉSZÍTő INFORMÁCIÓK |

Felülvizsgálatra/módosításra/megszüntetésre vonatkozó rendelkezés |

533 | A javaslat korlátozott rendelkezésre állási időszakot határoz meg. |

1. 2009/0162 (CNS)

Javaslat:

A TANÁCS HATÁROZATA

az Ukrajnának nyújtott makroszintű pénzügyi támogatásról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 308. cikkére,

tekintettel a Bizottság javaslatára[3],

tekintettel az Európai Parlament véleményére[4],

a Gazdasági és Pénzügyi Bizottsággal folytatott konzultációt követően,

mivel:

2. Az Ukrajna és az Európai Unió közötti kapcsolatok az európai szomszédságpolitika keretében fejlődnek. A Közösség és Ukrajna 2005-ben megállapodott egy európai szomszédságpolitikai cselekvési tervben, amely az EU–Ukrajna kapcsolatok tekintetében középtávú prioritásokat határoz meg. 2007 óta a Közösség és Ukrajna tárgyalásokat folytat egy társulási megállapodásról, amely az eddigi partnerségi és együttműködési megállapodás helyébe léphet. Az EU–Ukrajna kapcsolatok keretét az újonnan indított keleti partnerség is bővíti.

3. Az ukrán gazdaságot egyre nagyobb mértékben sújtja a nemzetközi pénzügyi válság, amelynek eredményeként drámaian csökken a kibocsátás, romlik a költségvetés egyenlege és növekszik a külső finanszírozási igény.

4. A Nemzetközi Valutalap (IMF) pénzügyi támogatást nyújt Ukrajna gazdaságának stabilizálásához és helyreállításához. Az IMF Ukrajnával kötött készenléti hitelmegállapodását 2008 novemberében hagyták jóvá.

5. A költségvetési egyenleg további romlását követően a készenléti hitel második részletének nagy részét és a harmadik részlet teljes összegét átvezették a költségvetésbe.

6. Ukrajna a romló gazdasági helyzet és kilátások fényében makroszintű közösségi pénzügyi támogatást kért.

7. A 2009. és a 2010. évi fizetési mérlegben továbbra is finanszírozási rés áll fenn, ezért a makroszintű pénzügyi támogatás megfelelő válasznak tekinthető a gazdaság stabilizációjának a hatályos IMF-programmal összefüggő támogatására vonatkozó ukrán kérésre. Ez a pénzügyi támogatás várhatóan hozzájárul az állami költségvetés külső finanszírozási igényének csökkentéséhez is.

8. A makroszintű pénzügyi támogatást az Ukrajnának nyújtott makroszintű kiegészítő pénzügyi támogatásról szóló, 2002. július 12-i 2002/639/EK tanácsi határozat[5] szerinti hitellehetőségen felül nyújtják Ukrajnának.

9. A Közösség ezen pénzügyi támogatáshoz kapcsolódó pénzügyi érdekeinek hatékony védelme céljából elő kell írni, hogy Ukrajna hozzon megfelelő intézkedéseket az e támogatáshoz kapcsolódó csalás, korrupció és egyéb szabálytalanságok megelőzése és az ellenük való küzdelem vonatkozásában, valamint rendelkezni kell a Bizottság által végzett ellenőrzésekről és a Számvevőszék által végzett vizsgálatokról.

10. E közösségi pénzügyi támogatást képező összeg felszabadítása a költségvetési hatóság hatáskörének sérelme nélkül történik.

11. E támogatást a Bizottságnak kell kezelnie a Gazdasági és Pénzügyi Bizottsággal együttműködve.

12. E határozat elfogadásához a Szerződés a 308. cikken kívül más jogalapot nem határoz meg,

A KÖVETKEZŐKÉPPEN HATÁROZOTT:

1. cikk

(1) A Közösség hitel formájában legfeljebb 500 millió EUR tőkeösszegű és maximum 15 éves átlagos futamidejű makroszintű pénzügyi támogatást nyújt Ukrajnának az ország gazdasági stabilizációjának támogatása és a hatályos IMF-programban meghatározott – a fizetési mérleghez és a költségvetéshez kapcsolódó – finanszírozási igényének enyhítése céljából.

(2) E célból a Bizottság felhatalmazást kap arra, hogy az Európai Közösség nevében hitelt vegyen fel a szükséges források megszerzéséhez.

(3) A közösségi pénzügyi támogatás rendelkezésre bocsátását a Bizottság oly módon irányítja, hogy az összeegyeztethető legyen az IMF és Ukrajna között kötött megállapodásokkal és megegyezésekkel.

(4) A Közösség pénzügyi támogatása a 2. cikk (1) bekezdésében említett egyetértési megállapodás hatálybalépését követő első naptól számított két évig áll rendelkezésre. Amennyiben azonban a körülmények megkövetelik, a Bizottság a Gazdasági és Pénzügyi Bizottsággal folytatott konzultációt követően úgy határozhat, hogy legfeljebb egy évvel meghosszabbítja a rendelkezésre állási időszakot.

2. cikk

(1) A Bizottság felhatalmazást kap arra, hogy a Gazdasági és Pénzügyi Bizottsággal folytatott konzultációt követően megállapodjon az ukrán hatóságokkal az egyetértési megállapodásba foglalandó, e közösségi makroszintű pénzügyi támogatáshoz kapcsolódó gazdaságpolitikai feltételekről. E feltételeknek összeegyeztethetőknek kell lenniük az IMF és Ukrajna közötti megállapodásokkal vagy megegyezésekkel. A támogatás részletes pénzügyi feltételeit a Bizottság és az ukrán hatóságok között kötendő hitelmegállapodásban kell meghatározni.

(2) A közösségi pénzügyi támogatás végrehajtása során a Bizottság felügyeli a támogatás tekintetében alkalmazandó ukrán pénzügyi megállapodások, igazgatási eljárások, valamint külső és belső ellenőrzési mechanizmusok megbízhatóságát.

(3) A Bizottság rendszeres időközönként meggyőződik arról, hogy Ukrajna gazdaságpolitikája összhangban van a közösségi támogatás célkitűzéseivel, és hogy kellőképpen teljesülnek a megállapodás szerinti gazdaságpolitikai feltételek. Ennek során a Bizottság szorosan együttműködik az IMF-fel és a Világbankkal, és szükség esetén a Gazdasági és Pénzügyi Bizottsággal.

3. cikk

(1) A Bizottság a közösségi pénzügyi támogatást két részletben bocsátja Ukrajna rendelkezésére, a (2) bekezdésben meghatározott feltételektől függően. Az egyes részletek nagyságát az egyetértési megállapodásban határozzák meg.

(2) A Bizottság az egyetértési megállapodásban meghatározott gazdaságpolitikai feltételek megfelelő végrehajtásától függően dönt a részletek felszabadításáról. A második részlet folyósítására legkorábban három hónappal az első részlet felszabadítása után kerülhet sor.

(3) A közösségi pénzeszközöket az Ukrán Nemzeti Banknak fizetik ki. Az egyetértési megállapodásban meghatározandó előírásoktól – többek között a fennmaradó költségvetési finanszírozási igény megerősítésétől – függően e pénzeszközöket az Ukrán Államkincstár, mint végső kedvezményezett számára lehet átutalni.

4. cikk

(1) Az ebben a határozatban említett hitelfelvételi és -nyújtási műveleteket euróban, egyazon értéknap alkalmazásával kell végrehajtani, és a Közösség ezek során nem lehet érintett lejárati határidők transzformálásában, árfolyam- vagy kamatkockázatokban vagy más kereskedelmi kockázatokban.

(2) Amennyiben Ukrajna kéri, a Bizottság megteszi a szükséges lépéseket annak biztosítására, hogy a hitelfeltételek tartalmazzanak előtörlesztési rendelkezést és ez összekapcsolódjon a hitelfelvételi műveletek feltételei közé felvett megfelelő rendelkezéssel.

(3) Ukrajna kérésére és amennyiben a körülmények lehetővé teszik a hitel kamatlábának csökkentését, a Bizottság részben vagy egészben refinanszírozhatja eredeti hiteleit, vagy átalakíthatja a megfelelő pénzügyi feltételeket. A refinanszírozási vagy átalakítási műveleteket az (1) bekezdésben megállapított feltételekkel összhangban kell elvégezni, és azok nem eredményezhetik az adott hitel átlagos futamidejének kiterjesztését vagy a refinanszírozás vagy átstrukturálás napján fennálló tőkeösszeg növekedését.

(4) Az e határozat szerinti hitelfelvételi és -nyújtási műveletekhez kapcsolódó, a Közösség részéről felmerülő költségeket Ukrajna viseli.

(5) A Gazdasági és Pénzügyi Bizottságot folyamatosan tájékoztatni kell a (2) és (3) bekezdésben említett műveletek fejleményeiről.

5. cikk

A közösségi pénzügyi támogatás végrehajtása az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel[6] és végrehajtási szabályaival[7] összhangban történik. Az ukrán hatóságokkal kötendő egyetértési megállapodás és a hitelmegállapodás mindenekelőtt rendelkezik az Ukrajna által hozandó megfelelő intézkedésekről az e támogatást érintő csalás, korrupció és egyéb szabálytalanságok megelőzését és az ellenük való küzdelmet illetően. Rendelkeznek továbbá a Bizottság által végzett ellenőrzésről is – beleértve a helyszíni ellenőrzésekre és vizsgálatokra jogosult Európai Csalás Elleni Hivatalt (OLAF) – és adott esetben a Számvevőszék által végzett, helyszínen végrehajtott pénzügyi ellenőrzésekről.

6. cikk

A Bizottság minden év augusztus 31-ig benyújtja az Európai Parlamentnek és a Tanácsnak az e határozat előző évi végrehajtásának értékeléséről szóló jelentést. A jelentés megvilágítja a 2. cikk (1) bekezdésének megfelelően az egyetértési megállapodásban meghatározott szakpolitikai feltételek, Ukrajna aktuális gazdasági és költségvetési eredményei, valamint a Bizottságnak a részletek felszabadítására vonatkozó határozatai közötti összefüggést.

7. cikk

Ez a határozat az Európai Unió Hivatalos Lapjában való kihirdetésének napján lép hatályba.

Kelt Brüsszelben, […]-án/-én.

a Tanács részéről

Joaquin ALMUNIA a Bizottság tagja

PÉNZÜGYI KIMUTATÁS

1. A JAVASLAT CÍME:

Makroszintű pénzügyi támogatás Ukrajnának

2. TEVÉKENYSÉGALAPÚ IRÁNYÍTÁSI ÉS KÖLTSÉGVETÉS-TERVEZÉSI KERET

Érintett szakpolitikai terület(ek) és kapcsolódó tevékenység(ek):

01. cím – Gazdasági és pénzügyek, 03 – Nemzetközi gazdasági és pénzügyek

3. KÖLTSÉGVETÉSI TÉTELEK

3.1. Költségvetési tételek (működési tételek és kapcsolódó technikai és igazgatási segítségnyújtási tételek [korábban: BA-tételek]), beleértve a következő megnevezéseket:

01 04 0114 A garanciaalap feltöltése

3.2. A fellépés és a pénzügyi hatás időtartama:

A folyósításokra 2010 folyamán, két részletben kerül sor. Mindazonáltal nem zárható ki olyan késedelem, amely meghosszabbíthatja a műveletet.

3.3. Költségvetési jellemzők:

Költségvetési tétel | Kiadás típusa | Új | EFTA-hozzájárulás | Csatlakozni kívánó országok hozzájárulásai | A pénzügyi keret fejezete |

01.04.01.14 | kötelező | diff. | NEM | NEM | NEM | 4. |

Hitel formájában nyújtott támogatás

01 04 01 14 – A garanciaalap feltöltése

A külső fellépésekre képzett garanciaalapot a garanciaalapról szóló módosított rendelettel összhangban kell feltölteni. E rendeletnek megfelelően az alapot nem a hitelnek a határozat időpontjában fennálló teljes összege, hanem csak az év végén kint lévő összeg alapján töltik fel. Az n. év kezdetén a feltöltés összegét a célösszeg és az alap n-1. év végén meglévő nettó eszközállományának különbségeként számítják. A feltöltés összege az n. évben kerül be az n+1. év előzetes költségvetésébe és ténylegesen az n+1. év elején fizetik ki egy ügylettel a garanciaalap feltöltésére vonatkozó költségvetési sorból (01 04 01 14).

Ennek eredményeként az n-1. év végén az alap feltöltésének számításakor a ténylegesen folyósított összeg 9%-át (legfeljebb 45 millió EUR) veszik figyelembe a célösszegben.

01 04 01 04 – A harmadik országok makroszintű pénzügyi támogatása céljából felvett közösségi kölcsönökre vonatkozó európai közösségi garancia.

A hitelre (500 millió EUR) vonatkozó költségvetési garanciát jelző költségvetési tételt („p.m.”) csak a garancia tényleges lehívása esetén aktiválják. A költségvetési garanciát várhatóan nem hívják le.

4. FORRÁSOK ÁTTEKINTÉSE

4.1. Pénzügyi források

4.1.1. A kötelezettségvállalási előirányzatok és a kifizetési előirányzatok áttekintése

millió EUR (három tizedesjegyig)

Kiadás típusa | Szakasz száma | 2009 | 2010 | Összesen |

Operatív kiadások[8] |

Kötelezettségvállalási előirányzatok | 8.1. | a | 0 | 0 |

Kifizetési előirányzatok | b | 0 | 0 |

A referenciaösszegbe beletartozó igazgatási kiadások[9] |

Technikai és igazgatási segítségnyújtás (NDE) | 8.2.4. | c | 0 | 0 |

TELJES REFERENCIAÖSSZEG |

Kötelezettségvállalási előirányzatok | a+c | 0 | 0 |

Kifizetési előirányzatok | b+c | 0 | 0 |

A referenciaösszegbe bele nem tartozó igazgatási kiadások[10] |

Személyi és kapcsolódó kiadások (NDE) | 8.2.5. | d | 0 | 0 |

A referenciaösszegbe bele nem tartozó igazgatási kiadások, a személyi és kapcsolódó költségek kivételével (NDE) | 8.2.6. | e | 0 | 0 |

A fellépés indikatív összköltsége |

TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget | a+c+d+e | 0 | 0 |

TELJES KIFIZETÉSI ELŐIRÁNYZAT, beleértve a személyi költséget | b+c+d+e | 0 | 0 |

4.1.2. A pénzügyi programozással való összeegyeztethetőség

X A javaslat összeegyeztethető a jelenlegi pénzügyi programozással.

( A javaslat miatt a pénzügyi keret vonatkozó fejezetének átdolgozása szükséges.

( A javaslat miatt szükség lehet az intézményközi megállapodás[11] rendelkezéseinek alkalmazására (azaz a rugalmassági eszköz alkalmazására vagy a pénzügyi keret módosítására).

4.1.3. A bevételre gyakorolt pénzügyi hatás

X A javaslatnak nincs hatása a bevételre

( A javaslatnak van pénzügyi hatása – a bevételre gyakorolt hatása a következő:

4.2. Teljes munkaidős egyenértékben kifejezett személyi állomány (beleértve a tisztviselőket, az ideiglenes és a külső személyi állományt) – a részleteket lásd a 8.2.1. pontnál

Éves szükséglet | 2009 | 2010 |

A személyi állomány teljes létszáma | 1/3 | 1/3 |

5. JELLEMZŐK ÉS CÉLKITŰZÉSEK

5.1. Rövid vagy hosszú távon megvalósítandó célkitűzések

Az ukrán gazdaságot jelentősen sújtja a világméretű gazdasági és pénzügyi válság. A gazdasági növekedés 2008 második felében visszaesett és a kibocsátás 2009-ben várhatóan 14%-kal zsugorodik. Bár a folyó fizetési mérleg hiánya csökken, a külső finanszírozási igény összességében magas marad a rövid távú adósság-visszafizetési kötelezettségek növekedése miatt. Az IMF csak a 2009. év tekintetében 2,8 milliárd USD összegű fennmaradó külső finanszírozási rést állapított meg. 2010-re valamelyest alacsonyabb, de még mindig jelentős külső finanszírozási igény várható. A fennmaradó külső finanszírozási igény egy részét az Európai Közösség várhatóan fedezni fogja.

5.2. A közösségi részvételből adódó többletérték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája

A közösségi pénzügyi támogatás Ukrajnának az európai szomszédságpolitikában betöltött stratégiai jelentőségére utal. A makroszintű pénzügyi támogatás megfelelő eszköz a jelenlegi közösségi támogatás kiegészítéséhez és hozzájárul a teljes mértékben finanszírozott, IMF által támogatott gazdasági stabilizációs programhoz. Ezáltal fontos szinergiák teremthetők a gazdasági reformra és a stabilizációra gyakorolt hatása tekintetében.

5.3. A javaslat céljai, az attól várt eredmények, valamint a kapcsolódó mutatók a tevékenységalapú irányítás keretében

A Gazdasági és Pénzügyi Főigazgatóság „nemzetközi gazdasági és pénzügyek” elnevezésű tevékenységén belül a „harmadik országoknak fizetésimérleg-problémáik megoldásához és külső adósságállományuk fenntarthatóságának visszaállításához nyújtott makroszintű pénzügyi támogatás” célkitűzés a „jólét elősegítése az Európai Unión kívül” általános célkitűzéshez kapcsolódik.

A kapcsolódó mutatók a „folyó fizetési mérleg egyenlege a GDP százalékában” (elvárt eredmény: javulás), a „külső adósság a GDP százalékában” (elvárt eredmény: csökkenés) és a „havi áru- és szolgáltatásimportban kifejezett hivatalos tartalékok” (elvárt eredmény: stabilitás vagy növekedés).

5.4. Végrehajtási módszer (indikatív)

X Centralizált irányítás

X közvetlenül a Bizottság által

( közvetetten, a következőknek történő hatáskör-átruházással:

( végrehajtó ügynökségek

( a Közösségek által létrehozott, a költségvetési rendelet 185. cikkében említettek szerinti szervek

( tagállami közintézmények/közfeladatot ellátó szervek

( Megosztott vagy decentralizált irányítás

( a tagállamokkal

( harmadik országokkal

( Nemzetközi szervezetekkel közös irányítás (nevezze meg)

Megjegyzések:

6. FELÜGYELET ÉS ÉRTÉKELÉS

6.1. Felügyeleti rendszer

A fellépésnek a Bizottság szolgálatai által végzett nyomon követése az ukrán hatóságokkal megkötendő egyetértési megállapodásban meghatározandó makrogazdasági és strukturális politikai intézkedések alapján történik. A hatóságoknak rendszeresen tájékoztatniuk kell a Bizottság szolgálatait az intézkedések végrehajtásáról. Az Európai Bizottság kijevi küldöttsége szintén tájékoztatást ad a támogatás felügyelete szempontjából lényeges kérdésekről. A Bizottság szolgálatai szoros kapcsolatban maradnak az IMF-fel és a Világbankkal annak érdekében, hogy építhessenek a két szervezet szakértelmére.

6.2. Értékelés

6.2.1. Előzetes értékelés

A Bizottság szolgálatai előzetes értékelést végeztek (a Gazdasági és Pénzügyi Főigazgatóság D3. csoportja).

6.2.2. Időközi/utólagos értékelés nyomán hozott intézkedések (hasonló, korábbi tapasztalatok tanulsága)

2004 óta összesen kilenc utólagos értékelést végeztek a makroszintű pénzügyi támogatásokkal kapcsolatban, ezek közül kettőt a korábbi Szovjetunióból kivált független államokkal kapcsolatban (Örményország, Tádzsikisztán). Ezek az értékelések megállapították, hogy a makroszintű pénzügyi támogatások a fogadó országban, noha mérsékelten és közvetve, de hozzájárulnak a külső fenntarthatóság javításához, a makrogazdasági stabilitáshoz, és a szerkezeti reformok megvalósításához. E támogatások a legtöbb esetben pozitív hatással voltak a kedvezményezett ország fizetési mérlegére, és hozzájárultak a költségvetés terheinek enyhítéséhez. Szintén hozzájárultak a némileg nagyobb gazdasági növekedéshez.

6.2.3. A későbbi értékelések feltételei és gyakorisága

A tervek szerint az Ukrajnának nyújtott támogatás független utólagos értékelését a Gazdasági és Pénzügyi Főigazgatóság többéves értékelési programjának keretében fogják végrehajtani.

7. Csalás elleni intézkedések

A Bizottság szolgálatai valamennyi, a Közösség makroszintű pénzügyi támogatását élvező harmadik országban bevezettek egy, a pénzügyi folyamatok és igazgatási eljárások működési értékelésére szolgáló programot, az Európai Közösségek általános költségvetésére alkalmazandó költségvetési rendelet előírásainak teljesítése érdekében.

Ukrajnában még nem került sor működési értékelésre, de 2007 márciusában közzétettek egy a Világbank közpénzkezelési teljesítményértékelésének megfelelő tanulmányt. Az Európai Bizottság hamarosan megbízást ad az első működési értékelés elvégzésére. Ennek eredményeit fel fogják használni azoknak a speciális szakpolitikai feltételeknek a meghatározásához, amelyek a támogatás folyósításához kapcsolódnak és amelyek célja, hogy erősödjön az ukrán államháztartás irányításának hatékonysága, átláthatósága és elszámoltathatósága.

Az Ukrajnának nyújtott makroszintű pénzügyi támogatás javasolt jogalapja csalást megelőző intézkedésekről is rendelkezik. Ezeket az intézkedéseket az egyetértési megállapodás és a hitelmegállapodás részletezi. A tervek szerint a támogatás hatékonyságának, átláthatóságának és elszámoltathatóságának növelése érdekében speciális szakpolitikai feltételeket csatolnak a támogatáshoz, elsősorban az államháztartás irányításának területén. A makroszintű pénzügyi támogatás a Bizottság, beleértve az Európai Csalás Elleni Hivatalt (OLAF) és az Európai Számvevőszék felelősségi körébe tartozó vizsgálati, ellenőrzési és pénzügyi ellenőrzési eljárások hatálya alá tartozik.

8. A FORRÁSOK RÉSZLETEZÉSE

8.1. A javaslat célkitűzéseinek pénzügyi költségei

Kötelezettségvállalási előirányzatok, millió EUR (három tizedesjegyig)

2009. év | n+1. év | n+2. év | n+3. év | n+4. év | n+5. év |

Tisztviselők vagy ideiglenes alkalmazottak[12] (XX 01 01.) | A*/AD | 1/3 | 1/3 |

B*, C*/AST |

A(z) XX 01 02. jogcímcsoportból finanszírozott állomány[13] |

A(z) XX 01 04/05. jogcímcsoportból finanszírozott egyéb állomány[14] |

ÖSSZESEN | 1/3 | 1/3 |

8.2.2. A fellépés keretében felmerülő feladatok leírása

Többek között az egyetértési és a hitelmegállapodás előkészítése/megtárgyalása, kapcsolattartás a hatóságokkal és a nemzetközi pénzügyi intézményekkel, a kedvezményezett ország gazdasági és strukturális szakpolitikáinak ellenőrzése, ellenőrző látogatások végrehajtása és a bizottsági személyzet jelentéseinek előkészítése, a támogatás irányításával kapcsolatos bizottsági eljárások előkészítése.

8.2.3. A Személyzeti szabályzat hatálya alá tartozó személyi állomány eredete

X A felváltandó vagy meghosszabbítandó program irányításához jelenleg hozzárendelt álláshelyek

( Az n. évre vonatkozó éves politikai stratégia/előzetes költségvetés-tervezet keretében már hozzárendelt álláshelyek

( A következő éves politikai stratégia/előzetes költségvetés-tervezet eljárásának a keretében igénylendő álláshelyek

( Az érintett szolgálat állományán belül átcsoportosítandó álláshelyek (belső átcsoportosítás)

( Az n. évben szükséges, de az éves politikai stratégiában/előzetes költségvetés-tervezetben nem előirányozott álláshelyek

8.2.4. A referenciaösszegbe beletartozó egyéb igazgatási kiadások (XX 01 04/05. – Igazgatási kiadások)

millió EUR (három tizedesjegyig)

01 03 02. költségvetési tétel Makrogazdasági támogatás | n. év | n+1. év | n+2. év | n+3. év | n+4. év | n+5. év és későbbi évek | ÖSSZESEN |

Egyéb technikai és igazgatási segítségnyújtás |

– belső |

– külső 1) Működési értékelés 2) Utólagos értékelés | 0,050 | 0,250 |

Technikai és igazgatási segítségnyújtás összesen | 0,050 | 0,250 |

8.2.5. A referenciaösszegbe bele nem tartozó személyi és kapcsolódó költségek

millió EUR (három tizedesjegyig)

A személyi állomány típusa | n. év | n+1. év | n+2. év | n+3. év | n+4. év | n+5. év és későbbi évek |

Tisztviselők és ideiglenes alkalmazottak (XX 01 01.) | 0,030 | 0,030 |

A(z) XX 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) |

A (referenciaösszegbe bele NEM tartozó) személyi és kapcsolódó költségek összesen | 0,030 | 0,030 |

Számítás – Tisztviselők és ideiglenes alkalmazottak |

Adott esetben hivatkozni kell a 8.2.1. pontra. |

NEM ALKALMAZHATÓ |

Számítás – A(z) XX 01 02. jogcímcsoportból finanszírozott személyi állomány |

Adott esetben hivatkozni kell a 8.2.1. pontra. |

NEM ALKALMAZHATÓ |

8.2.6. A referenciaösszegbe bele nem tartozó egyéb igazgatási kiadások millió EUR (három tizedesjegyig) |

2009. év | n+1. év | n+2. év | n+3. év | n+4. év | n+5. év és későbbi évek | ÖSSZESEN |

XX 01 02 11 01. – Kiküldetések | 0,020 | 0,010 | 0,030 |

XX 01 02 11 02. – Ülések és konferenciák |

XX 01 02 11 03. – Bizottságok[16] |

XX 01 02 11 04. – Tanulmányok és konzultációk |

XX 01 02 11 05. – Információs rendszerek |

2. Egyéb irányítási kiadások összesen (XX 01 02 11.) |

3. Egyéb igazgatási jellegű kiadások (a költségvetési tétel megadása mellett) |

A (referenciaösszegbe bele NEM tartozó) személyi és kapcsolódó költségeken kívüli igazgatási kiadások összesen | 0,020 | 0,010 | 0,030 |

Számítás – A referenciaösszegbe bele nem tartozó egyéb igazgatási kiadások |

Három személyzeti kiküldetés egy/két fővel |

[1] A Tanács 2002/639/EK határozata (2002. július 30.), HL L 209., 2002.8.6., 22. o.

[2] A külső fellépésekre vonatkozó garanciaalap létrehozásáról szóló 2009. május 25-i 480/2009/EK, Euratom tanácsi rendelet (kodifikált változat) 5. cikke. A feltöltés forrása a garanciaalap feltöltésére vonatkozó sor (01 04 01 14 költségvetési sor).

[3] HL C […], […], […]. o.

[4] HL C […], […], […]. o.

[5] HL L 209., 2002.8.6., 22. o.

[6] HL L 248., 2002.9.16., 1. o.

[7] A Bizottság 2342/2002/EK, Euratom rendelete (HL L 357., 2002.12.31., 1. o.).

[8] Olyan kiadások, amelyek nem tartoznak az érintett xx. cím xx 01. alcíme alá.

[9] A(z) xx. cím xx 01 04. jogcímcsoportja alá tartozó kiadások.

[10] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoportokon kívüli kiadások.

[11] Lásd az intézményközi megállapodás 19. és 24. pontját.

[12] Amelynek költségét NEM fedezi a referenciaösszeg.

[13] Amelynek költségét NEM fedezi a referenciaösszeg.

[14] Amelynek költségét tartalmazza a referenciaösszeg.

[15] Hivatkozni kell az érintett végrehajtó ügynökség(ek)re vonatkozó pénzügyi kimutatásra.

[16] Nevezze meg a bizottság típusát és azt a csoportot, amelyhez a bizottság tartozik.